Diari Oficial de la Generalitat Valenciana


Sumari del DOGV 7824, del 08-07-2016 (2016/5259)

Informació pública de la modificació puntual número 1 del PEPRI PS-2 del Palmar.
--------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5259


Data del document
:   04-07-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la modificació puntual número 1 del PEPRI PS-2 del Palmar. [2016/5259]  
El Ple de l'Ajuntament, en la sessió realitzada el 30 de juny de 2016, va adoptar l'acord que en la part dispositiva diu el següent:  
  
«Primer. Iniciar el procés de consulta a les administracions públiques afectades i persones interessades en la modificació puntual número 1 del pla especial de protecció i reforma interior, PEPRI PS-2, del Palmar relativa a la modificació dels apartats 3.b de l'article 5.2, Usos, i 2.b de l'article 5.22 de les normes urbanístiques del PEPRI del Palmar, que afecta el sistema local de serveis públics, que forma part de la xarxa secundària de dotacions públiques i, per tant, es tracta d'una modificació de l'ordenació detallada.  
Segon. Sotmetre a informació pública durant un termini de 45 dies, per mitjà dels corresponents anuncis en el Diari Oficial de la Comunitat Valenciana, i en un diari no oficial d'àmplia difusió de la localitat, la modificació puntual número 1 del PEPRI PS-2 del Palmar. Els anuncis indicaran la direcció electrònica per a consultar-la.  
Tercer. Sol·licitar un informe al Servei de Gestió d'Espais Naturals Protegits, dependent de la Subdirecció General del Medi Natural (Conselleria d'Agricultura, Medi Ambient, Canvi Climàtic i Desenvolupament Rural de la Generalitat Valenciana).  
Quart. Comunicar l'inici de la fase de consulta a l'Associació de Veïns del Palmar en concepte de públic interessat.  
Quint. Procedir a la inserció en la pàgina web municipal, www.valencia.es, de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, situada en la planta baixa de l'edifici municipal de l'antiga Fàbrica de Tabac, en el carrer d'Amadeu de Savoia, número 11».  
  
I de conformitat amb el que establix l'article 57, en relació amb el 53 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'este acord en el Diari Oficial de la Comunitat Valenciana (DOCV). Durant eixe mateix termini, s'hi podran presentar suggeriments i omplir les enquestes incloses en l'estudi d'integració paisatgística.  
  
La documentació es troba a disposició del públic en les dependències de l'Ajuntament de València (c. Amadeu de Savoia, núm. 11, planta baixa, Oficina d'Informació, de 09.00 a 13.00 hores) i exposada en la web d'Urbanisme, www.valencia.es/urbanismo, en compliment de l'article 53.2 de la LOTUP.  
  
València, 4 de juliol de 2016.- El secretari: Manuel Latorre Hernández.